Държавен вестник, бр. 68, 2009 г., стр. 9

БРОЙ  68 	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
НАРЕДБА № Iз-1463
от 11 август 2009 г.
за реда за осъществяване на разрешителна и 
контролна дейност на търговци, извършващи 
пожарогасителна или аварийно-спасителна дей­
ност или противопожарно обследване на обекти
Раздел I
Общи положения
Чл. 1. С тази наредба се определят:
1. редът за осъществяване на разрешителната 
и контролна дейност на търговци, извършващи 
пожарогасителна или аварийно-спасителна дей­
ност или противопожарно обследване на обекти;
2. редът за издаване и отнемане на разреше­
ния за осъществяване на пожарогасителна или 
аварийно-спасителна дейност, както и за проти­
вопожарно обследване на обекти от търговци;
3. необходимата професионална квалифика­
ция, минимумът технически средства и лица, 
които трябва да имат търговците, осъществя­
ващи дейността.
Чл. 2. Разрешения се издават на лица – 
търговци по смисъла на Търговския закон, 
които отговарят на изискванията по Закона 
за Министерството на вътрешните работи и в 
тази наредба. 
Чл. 3. Дейностите по чл. 1, т. 1 се осъщест­
вяват на територията на цялата страна или 
на територията на отделна област съобразно 
издаденото разрешение.
Раздел II
Видове дейности
Чл. 4. Пожарогасителната дейност по сми­
съла на тази наредба е комплекс от действия, 
които включват:
1. незабавно изпращане на сили и средства 
при получаване на съобщение за пожар;
2. спасяване на хора и имущество;
3. разработване на планове за гасене на 
пожари;
4. ограничаване и ликвидиране на пожари.
Чл. 5. Аварийно-спасителната дейност по 
смисъла на тази наредба е комплекс от дейст­
вия, които включват: 
1. незабавно изпращане на сили и средства 
при получаване на съобщение за бедствие, 
авария и катастрофа;
2. спасяване на хора, имущество и матери­
ални ценности;
3. ограничаване и ликвидиране на послед­
ствията от бедствия, аварии и катастрофи.
Чл. 6. Противопожарното обследване на 
обект по смисъла на тази наредба е комплекс 
от организационни и технически мероприятия, 
които включват:
1. проучване на потенциалните рискове за 
възникване и разпространение на пожари;
2. изготвяне на оценка за пожарна без­
опасност;
3. разработване на вътрешни правила по 
пожарна и аварийна безопасност в съответствие 
с действащите нормативни актове и осъщест­
вяване на контрол за спазването им;
4. отстраняване на причините и условията 
за възникване и разпространение на пожари;
5. създаване на условия за безопасна ева­
куация на хора и материални ценности при 
пожари и аварии и за пожарогасене.
Раздел III
Професионална квалификация, технически 
средства и личен състав за осъществяване на 
дейностите
Чл. 7. (1) Дейностите по чл. 4, 5 и 6 се из­
вършват от търговеца или наети от него лица, 
които отговарят на следните условия:
1. за ръководител на дейността – лице, което 
притежава образователно-квалификационна сте­
пен „бакалавър“ по специалност в областта на 
пожарната и аварийна безопасност или което 
след придобита образователно-квалификацион­
на степен „бакалавър“ или по-висока по друга 
специалност е завършило курс за първоначална 
подготовка по пожарна и аварийна безопас­
ност, както и лице, което е заемало ръководна 
длъжност в направление „Пожарогасене“ или 
„Държавен противопожарен контрол“ в главна 
дирекция „Пожарна безопасност и спасяване“ 
или в звената за „Пожарна безопасност и спа­
сяване“ в Столична дирекция на вътрешните 
работи или в областна дирекция на Минис­
терството на вътрешните работи (МВР) не 
по-малко от 5 години; 
2. за непосредствено осъществяване на 
дейностите по чл. 4 и 5 – лице със средно об­
разование, завършило курс за първоначална 
подготовка по пожарна и аварийна безопасност 
или заемало длъжност в направление „Пожаро­
гасене“ в главна дирекция „Пожарна безопас­
ност и спасяване“ или в звената за „Пожарна 
безопасност и спасяване“ в Столична дирекция 
на вътрешните работи или в областна дирекция 
на МВР не по-малко от 5 години;
3. за непосредствено осъществяване на 
дейностите по чл.  6 – лице, отговарящо на 
условията по т. 1.
(2) Курсовете за първоначална подготовка 
по ал. 1, т. 1 и 2 се провеждат в акредитирани 
висши училища или в центровете за специали­
зация и професионална подготовка на МВР по 
програми, съгласувани с директора на главна 
дирекция „Пожарна безопасност и спасяване“.
(3) Лицата по ал. 1 трябва да бъдат физически 
здрави, да не страдат от психическо заболяване 
и да не са осъждани за умишлено престъпление 
от общ характер, освен ако са реабилитирани.